7. ΝΟΜΟΣ υπ’ αριθ. 2220 της 5/6 Ιουλ. 1994 (ΦΕΚ Α΄ 110) Κύρωση των τροποποιήσεων, που υιοθετήθηκαν την 7η Νοεμ. 1991 και την 4η Νοεμ. 1993 από τη Συνέλευση του Διεθνούς Ναυτιλιακού Οργανισμού (Δ.Ν.Ο-Ι.Μ.Ο.) στη Διεθνή Σύμβαση «Περί Διεθνούς Ναυτιλιακού Οργανισμού», που υπογράφηκε στη Γενεύη την 6η Μαρτ. 1948, όπως αυτή τροποποιήθηκε και ισχύει μεταγενέστερα. Άρθρο πρώτο.-(Κυρώνονται και έχουν την ισχύ, που ορίζει το άρθρ. 28 παρ. 1 του Συντάγματος, οι τροποποιήσεις που υιοθετήθηκαν την 7η Νοεμ. 1991 και την 4η Νοεμ. 1993 από τη Συνέλευση του Διεθνούς Ναυτιλιακού Οργανισμού, στη Διεθνή Σύμβαση  «Περί Διεθνούς Ναυτιλιακού Οργανισμού», όπως αυτή κυρώθηκε με το Ν.Δ. 1287/1949 (ΦΕΚ 294 Α΄) και τροποποιήθηκε μεταγενέστερα με τους Νόμ. 546/1977 (ΦΕΚ 52 Α΄) και 1146/1981 (ΦΕΚ 109 Α΄) και των οποίων τα κείμενα σε πρωτότυπο στην αγγλική γλώσσα και σε μετάφραση στην ελληνική έχουν ως εξής: ΤΡΟΠΟΠΟΙΗΣΕΙΣ ΣΤΗ ΣΥΜΒΑΣΗ ΓΙΑ ΤΟ ΔΙΕΘΝΗ ΝΑ ΥΤΙΛΙΑΚΟ ΟΡΓ ΑΝΙΣΜΟ (Θεσμοθέτηση της Επιτροπής Διευκόλυνσης) (Τροποποιούνται πολλά άρθρα της αρχικής σύμβασης, που κυρώθηκε με το Ν.Δ. 1287/ 1949, ανωτ. αριθ. 1). Άρθρο δεύτερο.-Η ισχύς αυτού του νόμου αρχίζει από τη δημοσίευσή του στην Εφημερίδα της Κυβερνήσεως και των τροποποιήσεων που κυρώνονται σύμφωνα με το προβλεπόμενο στο άρθρ. 66 της Διεθνούς Σύμβασης «Περί Διεθνούς Ναυτιλιακού Οργανισμού». 